Lav et referat af nedenstående tekst:

Tekst:
Flere og flere nordjyder får længere og længere på arbejde. Det viser tal fra Danmarks Statistik. Andelen af nordjyder, der kører over 50 kilometer fra deres hjem til deres arbejde er siden 2008 og til 2016, hvor de nyeste tal er fra, steget med hele 28,4 procent. I faktiske tal var det i 2016 23.275 nordjyder, der havde over 50 kilometer på deres arbejde. I 2008 var det 18.131. Flest i Aalborg Kommune Ikke overraskende er det i Aalborg Kommune, man kan finde flest pendlere med langt til arbejde. Danmarks tredjestørste kommune målt på antallet af indbyggere, havde i 2016 10.759 pendlere med over 50 kilometer på arbejde. Og i gennemsnit havde Aalborg-indbyggerne, der er på arbejdsmarkedet, faktisk hele 24,7 kilometer på job i 2016. Ifølge Palle Ørtoft, der er ejendomsmægler i Aalborg, betyder afstanden til jobbet mindre og mindre, når nordjyderne skal vælge, hvor de vil bo. - Førhen har man været meget fokuseret på antallet af kilometer mellem bopæl og arbejdsplads. Men jeg oplever, at der er sket en ændring i synet på pendlerafstand. Nu måles det i stedet i minutter, forklarer Palle Ørtoft i en pressemeddelelse. Det betyder at tæt trafik i og omkring Aalborg, kan gøre selv en kort tur på arbejde lang, når man måler i tid. Og så kan en tur på motorvejen mod et arbejde langt væk fra hjemmet, tit klares på nogenlunde samme tid. I tabellen herunder, kan du se, hvor mange borgere, der i din kommune har mere end 50 kilometer til deres job.

Referat:
Andelen af nordjyder, der pendler mere end 50 kilometer for at komme på arbejde er voksende.